CELEX: 22008D0035
Language: lt
Date: 1205452800000
Title: 2008 m. kovo 14 d. EEE jungtinio komiteto sprendimas Nr. 35/2008, iš dalies keičiantis EEE susitarimo XX priedą (Aplinka)

10.7.2008   
            
            
               LT
            
            
               Europos Sąjungos oficialusis leidinys
            
            
               L 182/34
            
         
      EEE JUNGTINIO KOMITETO SPRENDIMAS
   
   Nr. 35/2008
   2008 m. kovo 14 d.
   iš dalies keičiantis EEE susitarimo XX priedą (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2008 m. vasario 1 d. EEE jungtinio komiteto sprendimu Nr. 15/2008 (1).
            
         
               (2)
            
            
               Į Susitarimą turi būti įtraukta 2006 m. gegužės 8 d. Komisijos rekomendacija 2006/339/EB, dėl skatinimo Bendrijos uostuose prisišvartavusius laivus naudoti elektros energiją iš kranto (2),
            
         NUSPRENDĖ:
   1 straipsnis
   Susitarimo XX priede po 42 punkto (Komisijos rekomendacija 2003/532/EB) įterpiamas šis punktas:
   
      
                  „43.
               
               
                  
                     32006 H 0339: 2006 m. gegužės 8 d. Komisijos rekomendacija 2006/339/EB, dėl skatinimo Bendrijos uostuose prisišvartavusius laivus naudoti elektros energiją iš kranto (OL L 125, 2006 5 12, p. 38).“
               
            
   2 straipsnis
   Rekomendacijos 2006/339/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2008 m. kovo 15 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2008 m. kovo 14 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 154, 2008 6 12, p. 30.
   
      (2)  OL L 125, 2006 5 12, p. 38.
   
      (3)  Konstituciniai reikalavimai nenurodyti.